Не плачи момо
Јован Илић 

Не плачи момо

(Македонска.)

Жубер ми вода жубори,

Росна ми киша ромори,

Низ поле мома идеше,

Грозне ми сузе лијеше,

Из горе вила говори:

»Не плачи, момо, не плачи,

Бре гиди, момо малена!

Кога те мука артува,

Побегни драгом у дворе,

Драгина мајка побоља,

Тебе ће младу да грли,

Росне ти косе да суши,

Драги ће лице да љуби!«

Напомене 

 Ова песма је из Отаџбина 1881, књ. VIII, I рукопис

Извори 

 Јован Илић: Целокупна дела, страна 237, Библиотека српских писаца, Народна просвета.

Јован Илић